
AVIZ

asupra propunerii legislative privind reparaţiile morale şi materiale pentru cadrele militare active îndepărtate abuziv din sistemul naţional de apărare, ordine publică şi securitate naţională, în perioada 23 august 1944-22 decembrie 1989
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare, cu propunerea legislativă privind reparaţiile morale şi materiale pentru cadrele militare active îndepărtate abuziv din sistemul naţional de apărare, ordine publică şi securitate naţională, în perioada 23 august 1944-22 decembrie 1989, trimisă comisiei cu adresa nr. P.l.-x 750 din 18 octombrie 2006.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 1 noiembrie 2006.
Supusă la vot, propunerea de avizare favorabilă a iniţiativei legislative a înregistrat 3 voturi pentru adoptare, 2 voturi împotrivă şi 8 abtineri. Ca atare, propunerea legislativă a fost respinsă.

